Balatonendréd Községi Önkormányzat Képviselő-testületének 12/2019. (IX.30.) önkormányzati rendelete

**a saját konyhán biztosított gyermekélelmezés intézményi térítési díjáról**

Balatonendréd Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pont, és a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében meghatározott felhatalmazás alapján és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. A rendelet célja**

**1. §**

Balatonendréd Község Önkormányzata feladatkörében gondoskodik a gyermekek, intézményi alkalmazottak, szociálisan rászorultak, valamint vendégétkezők étkeztetéséről, az étkezésért fizetendő intézményi térítési díjak megállapításáról.

**2. A rendelet hatálya**

**2. §**

E rendelet hatálya kiterjed a Balatonendréd Község Önkormányzat fenntartásában lévő Balatonendrédi Kerekerdő Óvoda konyháján étkezési szolgáltatását igénybe vevőkre.

**3. §**

Az étkezési szolgáltatást az alábbi személyek vehetik igénybe:

*a)* a Balatonendrédi Kerekerdő Óvoda gondozottjai,

*b)* a Balatonendrédi Általános Iskola tanulói,

*c)* a szociális étkezést igénylők,

*d)* étkeztetési vendéglátás szolgáltatását igénybe vevő étkezők (vendég étkező)

**3. Térítési díj**

**4. §**

(1) Az étkezést igénybe vevő az ellátásért térítési díjat köteles fizetni.

(2) Az intézményi térítési díjak mértéket e rendelet 1. melléklete határozza meg.

(3) A térítési díj beszedéséről az élelmezésvezető gondoskodik.

(4) A szociális étkezés térítési díját a szociális ellátások helyi szabályozásáról szóló rendeletében foglaltak szerint kell megállapítani.

**4. Záró rendelkezések**

**5. §**

(1) E rendelet 2019. november 1, napján lép hatályba.

(2) Hatályát veszti Balatonendréd Község Önkormányzat intézményeiben fizetendő térítési díjak mértékéről szóló 19/2012. (XII.19.) önkormányzati rendelete.

Balatonendréd, 2023. március 1.

**Késmárki Tibor dr. Friss Attila**

**polgármester jegyző**

*1. melléklet[[1]](#footnote-1)*

(A melléklet szövegét a(z) gyermekélelmezés\_térítési\_díj\_1\_melléklet.pdf elnevezésű fájl tartalmazza.)”

1. melléklet a 12/2019. (IX.30.) rendelethez

|  |  |  |
| --- | --- | --- |
| óvodai ellátások | tízórai  ebéd  uzsonna | 165,-Ft,  335,-Ft,  160,-Ft,  **összesen: 660, -Ft + 178, -Ft áfa = 838, -Ft** |
| iskolai ellátás  napközi (3x étkezők) | tízórai  ebéd  uzsonna | 205,-Ft,  370,-Ft,  170,-Ft,  **összesen: 745 -Ft + 201, -Ft áfa = 946, -Ft** |
| iskolai ellátás (csak ebéd) | ebéd | **370, -Ft + 100, -Ft áfa = 470,-Ft** |

1. Az 1. melléklet a Balatonendréd Község Önkormányzata Képviselő-testületének 10/2022. (VI. 30.) önkormányzati rendelete 1. §-ával megállapított szöveg. Az 1. melléklet a Balatonendréd Község Önkormányzata Képviselő-testületének 5/2023. (III. 1.) önkormányzati rendelete 1. §-ával megállapított szöveg. [↑](#footnote-ref-1)